CELEX: 62017TN0623
Language: el
Date: 2017-09-11 00:00:00
Title: Υπόθεση T-623/17: Προσφυγή-αγωγή της 11ης Σεπτεμβρίου 2017 — Previsión Sanitaria Nacional, PSN, Mutua de Seguros y Reaseguros a Prima Fija κατά Ενιαίου Συμβουλίου Εξυγίανσης (SRB)

18.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 437/32
            
         Προσφυγή-αγωγή της 11ης Σεπτεμβρίου 2017 — Previsión Sanitaria Nacional, PSN, Mutua de Seguros y Reaseguros a Prima Fija κατά Ενιαίου Συμβουλίου Εξυγίανσης (SRB)
   (Υπόθεση T-623/17)
   (2017/C 437/39)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα-ενάγουσα: Previsión Sanitaria Nacional, PSN, Mutua de Seguros y Reaseguros a Prima Fija (Μαδρίτη, Ισπανία) (εκπρόσωπος: R. Ariño Sánchez, δικηγόρος)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη πράξη·
            
         
               —
            
            
               Εν πάση περιπτώσει, να δεχθεί ότι συντρέχει υποχρέωση αναθέσεως της συμβάσεως παροχής υπηρεσιών που αφορούν την οριστική αξιολόγηση και την αξιολόγηση κατά το άρθρο 20, παράγραφοι 16 έως 19, του κανονισμού 806/2014 μέσω διαγωνιστικής διαδικασίας στην οποία δεν μπορεί να μετάσχει ο εμπειρογνώμονας ο οποίος προέβη στην προσωρινή αποτίμηση της Banco Popular, αναγνωρίζοντας το δικαίωμα όσων ζημιώθηκαν από την αρχική πράξη να ακουστούν κατά τη διαδικασία a posteriori αποτιμήσεως, έχοντας πρόσβαση σε ολόκληρη τη διοικητική διαδικασία και έχοντας δικαίωμα στο μεγαλύτερο αντίτιμο που θα προκύψει ενδεχομένως a posteriori, το οποίο θα πρέπει να ικανοποιηθεί από τον φορέα στον οποίο κατακυρώθηκε η Banco Popular [Banco de Santander] ή, επικουρικώς, από το SRB·
            
         
               —
            
            
               Ανεξάρτητα από το δεύτερο αίτημα και ως παρακολούθημα του πρώτου αιτήματος, να υποχρεώσει το SRB να καταβάλει στην προσφεύγουσα-ενάγουσα το ποσό των 276 201,42 ευρώ, πλέον νομίμων τόκων από της ασκήσεως της προσφυγής-αγωγής.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.